**M e s t s k á č a s ť B r a t i s l a v a - N o v é M e s t o**

Materiál na rokovanie

miestnej rady

dňa 19.03.2019

**Návrh Všeobecne záväzného nariadenia mestskej časti Bratislava-Nové Mesto č. ..../2019, ktorým sa vydáva Trhový poriadok príležitostného trhu pri Zimnom štadióne Ondreja Nepelu v Bratislave**

|  |  |
| --- | --- |
| **Predkladateľ:** | **Materiál obsahuje:** |
| JUDr. Ing. Ľubomír Baníkprednosta MÚ B-NM | 1. Návrh uznesenia2. Dôvodová správa3. Návrh VZN4. Príloha – situačné zobrazenie umiestnenia predajných kontajnerov na príležitostnom trhu |
|  |
| **Zodpovedný:** |
| Mgr. Marianna Moravcová Tomčíkovávedúca odd. právneho, podnikateľských činností, evidencie súpisných čísiel a správy pozemkov  |
| **Spracovateľ:** |  |
| Ing. Andrea Kutarňováodd. právne, podnikateľských činností, evidencie súpisných čisel a správy pozemkov  |  |
| **Na rokovanie prizvať:** |  |
| zodpovedného a spracovateľa  |  |

**N á v r h u z n e s e n i a**

Miestna rada

odporúča

miestnemu zastupiteľstvu

**s c h v á l i ť**

**návrh** **Všeobecne záväzného nariadenia mestskej časti Bratislava-Nové Mesto č. .............../2019, ktorým sa vydáva Trhový poriadok príležitostného trhu pri Zimnom štadióne Ondreja Nepelu v Bratislave**

* s pripomienkami

- bez pripomienok

**D ô v o d o v á s p r á v a**

V období konania Majstrovstiev sveta v ľadovom hokeji 2019 (ďalej len „MS v ĽH“), v termíne od 09.05.2019 do 26.05.2019, má byť pri Zimnom štadióne Ondreja Nepelu, v priestoroch súčasného parkoviska Univerzity Komenského v Bratislave, pred Fakultou managementu UK na ulici Odbojárov, zriadený príležitostný trh zameraný na predaj spotrebných predmetov, napr. upomienkových a zberateľských predmetov a textilných výrobkov, ktoré súvisia s MS v ĽH. Predaj bude uskutočňovaný v  predajných zariadeniach – kontajneroch.

V súlade so zákonom č. 178/1998 Z.z o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov, pre trhové miesto akým je tržnica, trhovisko a príležitostný trh je potrebné vypracovať Trhový poriadok, ktorý obec/mestská časť vydá všeobecne záväzným nariadením.

Spracovaný trhový poriadok pre predmetný príležitostný trh je formou všeobecne záväzného nariadenia predložený na prerokovanie v miestnej rade.

MESTSKÁ ČASŤ BRATISLAVA-NOVÉ MESTO

--------------------------------------------------------------

**VŠEOBECNE ZÁVÄZNÉ NARIADENIE**

**mestskej časti Bratislava-Nové Mesto**

**č. ..../2019**

**zo dňa ..... 2019,**

**ktorým sa vydáva Trhový poriadok príležitostného trhu pri Zimnom štadióne Ondreja Nepelu v Bratislave**

Miestne zastupiteľstvo mestskej časti Bratislava-Nové Mesto podľa ustanovenia § l5 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov v spojení s ustanovením § 5 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/l991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

**Článok l**

**Úvodné ustanovenia**

/1/ Všeobecne záväzné nariadenie mestskej časti Bratislava-Nové Mesto (ďalej len "MČ

B-NM"), ktorým sa vydáva Trhový poriadok príležitostného trhu pri Zimnom štadióne Ondreja Nepelu v Bratislave upravuje základné podmienky predaja výrobkov na uvedenom trhovom mieste.

/2/ Trhový poriadok je prílohou tohto nariadenia a tvorí jeho nedeliteľnú súčasť.

/3/ Správca trhového miesta je povinný Trhový poriadok zverejniť na viditeľnom mieste.

**Článok 2**

**Sankcie**

/1/ Právnickej osobe alebo fyzickej osobe oprávnenej na podnikanie, ktorá poruší toto Všeobecne záväzné nariadenie, môže obec uložiť pokutu do 6 638 € podľa ustanovenia § 27b ods. 1 písm. a) zákona Slovenskej národnej rady č. 369/1990 Z. z. o obecnom zriadení v znení neskorších predpisov.

**Článok 3**

**Záverečné ustanovenia**

/1/ Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa ............ 2019, uznesením číslo ........, a účinnosť nadobudlo dňom ...... 2019.

 Mgr. Rudolf Kusý

 starosta

Bratislava ........ 2019

Prílohy:

1. Trhový poriadok príležitostného trhu pri Zimnom štadióne Ondreja Nepelu v Bratislave

#  Príloha č. 1 k VZN č. ....../2019

# **TRHOVÝ PORIADOK**

príležitostného trhu pri Zimnom štadióne Ondreja Nepelu v Bratislave

**§ 1**

**Určenie priestranstva**

1. Trhový poriadok platí pre príležitostný trh pri Zimnom štadióne Ondreja Nepelu v Bratislave, ktorý je zriadený počas Majstrovstiev sveta v ľadovom hokeji 2019 na parkovisku Univerzity Komenského v Bratislave pri Fakulte managementu, na pozemku parc. č. 11279/17, k.ú Nové Mesto, zapísanej na LV č. 1401.
2. Trhový poriadok upravuje podmienky predaja výrobkov a poskytovania služieb na predmetnom príležitostnom trhu.
3. Správcom príležitostného trhu je Hockey Event, a.s. so sídlom Trnavská cesta 27/B, 831 04 Bratislava, zapísaná v OR SR Bratislava 1, vložka č. 4215/B, IČO: 36 820 075 (ďalej len „správca“).

**§ 2**

**Druh predávaných výrobkov a poskytovaných služieb**

1. Na príležitostnom trhu je povolené predávať výrobky tohto druhu:
2. ostatné výrobky:

1. spotrebné výrobky v súlade s ust. § 6,7 a 9 zákona č. 178/1998 Z.z., najmä:

1.1. textilné a odevné výrobky,

1.2. upomienkové predmety,

1.3. zberateľské predmety.

**§ 3**

**Podmienky, za ktorých možno predaj výrobkov a poskytovania služieb vykonávať**

1. Podmienkou predaja na príležitostných trhoch je mať povolenie na predaj výrobkov a poskytovanie služieb, ktoré vydáva mestská časť Bratislava-Nové Mesto.
2. Predajcovia sú povinní dodržiavať všetky platné právne predpisy týkajúce sa predaja na trhových miestach a podriadiť sa kontrole vykonávanej osobami oprávnenými podľa zákona č. 178/1998 Z.z.

**§ 4**

**Trhové dni, predajný a prevádzkový čas**

1.Trhové dni, predajný a prevádzkový čas príležitostného trhu konaného v termíne od 09.05.2019 do

 26.05.2019:

- trhové dni, predajný čas:

 Pondelok - Nedeľa 11:00 - 23.30 hod.

- prevádzkový čas:

Pondelok - Nedeľa 08.00 - 24.00 hod.

**§ 5**

**Pravidlá prenajímania predajných zariadení a spôsob určenia nájomného**

1. Predajné zariadenia - kontajnery – si zabezpečí vo vlastnej réžii predajca. Ich umiestnenie je zaznačené na nákrese, ktorý je súčasťou Trhového poriadku.

**§ 6**

**Určenie nájomného a poplatkov za služby**

1. Spôsob určenia nájomného a poplatkov za služby je zmluvne definovaný (zmluvný vzťah medzi správcom a predajcom).

**§ 7**

**Dodržiavanie čistoty, poriadku a hygieny**

1. Nájomca predajného zariadenia je povinný v priebehu predaja udržiavať' poriadok, čistotu a hygienu predaja; po skončení trhového dňa je povinný vyčistiť' predajné zariadenie.

V Bratislave dňa ..........................

**Hockey Event, a.s.**

PaedDr. Igor Nemeček, predseda predstavenstva

 Ing. Roman Štamberský, člen predstavenstva